CELEX: 22019D2057
Language: el
Date: 2018-02-09 00:00:00
Title: Απόφαση της Μεικτής Επιτροπής του ΕΟΧ αριθ. 21/2018, της 9ης Φεβρουαρίου 2018, για την τροποποίηση του παραρτήματος IX (Χρηματοπιστωτικές υπηρεσίες), του παραρτήματος XII (Ελεύθερη κυκλοφορία των κεφαλαίων) και του παραρτήματος XXII (Εταιρικό δίκαιο) της συμφωνίας για τον ΕΟΧ [2019/2057]

12.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 323/41
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
         αριθ. 21/2018
         της 9ης Φεβρουαρίου 2018
         για την τροποποίηση του παραρτήματος IX (Χρηματοπιστωτικές υπηρεσίες), του παραρτήματος XII (Ελεύθερη κυκλοφορία των κεφαλαίων) και του παραρτήματος XXII (Εταιρικό δίκαιο) της συμφωνίας για τον ΕΟΧ [2019/2057]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Εχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Η οδηγία 2014/59/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τη θέσπιση πλαισίου για την ανάκαμψη και την εξυγίανση πιστωτικών ιδρυμάτων και επιχειρήσεων επενδύσεων και για την τροποποίηση της οδηγίας 82/891/ΕΟΚ του Συμβουλίου, και των οδηγιών 2001/24/ΕΚ, 2002/47/ΕΚ, 2004/25/ΕΚ, 2005/56/ΕΚ, 2007/36/ΕΚ, 2011/35/ΕΕ, 2012/30/ΕΕ και 2013/36/ΕΕ, καθώς και των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 1093/2010 και (ΕΕ) αριθ. 648/2012 (1) πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     Η οδηγία 2014/59/ΕΕ αναφέρεται σε «μητρικά ιδρύματα εγκατεστημένα στην Ενωση», «μητρικές χρηματοοικονομικές εταιρείες συμμετοχών εγκατεστημένες στην Ενωση» και «μητρικές μεικτές χρηματοοικονομικές εταιρείες συμμετοχών εγκατεστημένες στην Ενωση» που, στο πλαίσιο της συμφωνίας για τον ΕΟΧ, νοούνται ως αναφορές σε οντότητες, οι οποίες συμμορφώνονται προς τους ορισμούς που καθορίζονται στην εν λόγω οδηγία, είναι εγκατεστημένες σε συμβαλλόμενο μέρος του ΕΟΧ και δεν είναι θυγατρικές οποιουδήποτε άλλου ιδρύματος που έχει συσταθεί σε κάθε άλλο συμβαλλόμενο μέρος του ΕΟΧ.
                  
               
                     (3)
                  
                  
                     Τα παραρτήματα IX, XII και XXII της συμφωνίας για τον ΕΟΧ θα πρέπει, επομένως, να τροποποιηθούν αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα IX της συμφωνίας για τον ΕΟΧ τροποποιείται ως εξής:
            
                        1.
                     
                     
                        Στα σημεία 14 (οδηγία 2013/36/ΕΕ του Ευρωπαϊκού Κοινοβουλίου και του Συμβουλίου) και 16γ (οδηγία 2001/24/ΕΚ του Ευρωπαϊκού Κοινοβουλίου και του Συμβουλίου) προστίθενται τα εξής:
                        «, όπως τροποποιήθηκε με:
                        
                                    —
                                 
                                 
                                    
                                       32014 L 0059: Οδηγία 2014/59/ΕΕ του Ευρωπαϊκού Κοινοβουλίου και του Συμβουλίου της 15ης Μαΐου 2014 (ΕΕ L 173 της 12.6.2014, σ. 190).»
                                 
                              
                  
                        2.
                     
                     
                        Μετά το σημείο 19α (οδηγία 94/19/ΕΚ του Ευρωπαϊκού Κοινοβουλίου και του Συμβουλίου) παρεμβάλλονται τα εξής:
                        
                                    «19β.
                                 
                                 
                                    
                                       32014 L 0059: Οδηγία 2014/59/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τη θέσπιση πλαισίου για την ανάκαμψη και την εξυγίανση πιστωτικών ιδρυμάτων και επιχειρήσεων επενδύσεων και για την τροποποίηση της οδηγίας 82/891/ΕΟΚ του Συμβουλίου, και των οδηγιών 2001/24/ΕΚ, 2002/47/ΕΚ, 2004/25/ΕΚ, 2005/56/ΕΚ, 2007/36/ΕΚ, 2011/35/ΕΕ, 2012/30/ΕΕ και 2013/36/ΕΕ, καθώς και των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 1093/2010 και (ΕΕ) αριθ. 648/2012 (ΕΕ L 173 της 12.6.2014, σ. 190).
                                    Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:
                                    
                                                α)
                                             
                                             
                                                Παρά τις διατάξεις του πρωτοκόλλου 1 της παρούσας συμφωνίας, και εκτός εάν προβλέπεται διαφορετικά στην παρούσα συμφωνία, οι όροι «κράτος(-η) μέλος(-η)», «αρχές εξυγίανσης» και «αρμόδιες αρχές» νοείται ότι περιλαμβάνουν, πέραν της έννοιας που έχουν στην οδηγία, τα κράτη της ΕΖΕΣ, τις αρχές εξυγίανσής τους και τις αρμόδιες αρχές τους, αντίστοιχα.
                                             
                                          
                                                β)
                                             
                                             
                                                Οι παραπομπές της οδηγίας στις εξουσίες της ΕΑΤ δυνάμει του άρθρου 19 του κανονισμού (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου νοούνται, στις περιπτώσεις που προβλέπονται στο σημείο 31ζ του παρόντος παραρτήματος και σύμφωνα με αυτό, ως παραπομπές στις εξουσίες της Εποπτεύουσας Αρχής της ΕΖΕΣ όσον αφορά τα κράτη της ΕΖΕΣ.
                                             
                                          
                                                γ)
                                             
                                             
                                                Στο σημείο 28 του άρθρου 2 παράγραφος 1, οι λέξεις «άρθρο 107 παράγραφος 1 της ΣΛΕΕ» αντικαθίστανται από τις λέξεις «άρθρο 61 παράγραφος 1 της συμφωνίας για τον ΕΟΧ».
                                             
                                          
                                                δ)
                                             
                                             
                                                Οι παραπομπές στο «πλαίσιο της Ενωσης σχετικά με τις κρατικές ενισχύσεις», όπως ορίζεται στο σημείο 53 του άρθρου 2 παράγραφος 1 νοούνται ως παραπομπές στο πλαίσιο για τις κρατικές ενισχύσεις που θεσπίζεται με το κεφάλαιο 2 του μέρους IV της συμφωνίας για τον ΕΟΧ, συμπεριλαμβανομένων των σχετικών παραρτημάτων και πρωτοκόλλων της συμφωνίας για τον ΕΟΧ και, όσον αφορά τα κράτη της ΕΖΕΣ, των σχετικών διατάξεων της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου.
                                             
                                          
                                                ε)
                                             
                                             
                                                Το άρθρο 68 παράγραφος 6 και το άρθρο 93 δεν εφαρμόζονται.
                                             
                                          
                                                στ)
                                             
                                             
                                                Στις παραγράφους 1 και 4 του άρθρου 84 και στην πρώτη παράγραφο του άρθρου 128, η φράση «ή, κατά περίπτωση, η Εποπτεύουσα Αρχή της ΕΖΕΣ» παρεμβάλλεται μετά τη λέξη «ΕΑΤ».
                                             
                                          
                                                ζ)
                                             
                                             
                                                Στο άρθρο 94 παράγραφος 1, όσον αφορά τα κράτη της ΕΖΕΣ, η φράση «όπως αναφέρεται στο άρθρο 93 παράγραφος 1» δεν εφαρμόζεται.
                                             
                                          
                                                η)
                                             
                                             
                                                Στο άρθρο 97:
                                                
                                                            i)
                                                         
                                                         
                                                            στην παράγραφο 1, όσον αφορά τα κράτη της ΕΖΕΣ, η φράση «όπως αναφέρεται στο άρθρο 93 παράγραφος 1» δεν εφαρμόζεται.
                                                         
                                                      
                                                            ii)
                                                         
                                                         
                                                            στο πρώτο εδάφιο της παραγράφου 4, προστίθενται τα εξής:
                                                            «Η σύναψη αυτών των ρυθμίσεων συνεργασίας δεν είναι υποχρεωτική για τις αρμόδιες αρχές ή τις αρχές εξυγίανσης των κρατών της ΕΖΕΣ.».
                                                         
                                                      
                                          
                                                θ)
                                             
                                             
                                                Στο άρθρο 102 παράγραφος 1, όσον αφορά τα κράτη της ΕΖΕΣ, η φράση «τις 31 Δεκεμβρίου 2024» αντικαθίσταται από τη φράση «τις 31 Δεκεμβρίου 2027».
                                             
                                          
                                                ι)
                                             
                                             
                                                Στο άρθρο 130, όσον αφορά τα κράτη της ΕΖΕΣ, η φράση «από την 1η Ιανουαρίου 2016» αντικαθίσταται από τη φράση «εντός ενός έτους από την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 21/2018, της 9ης Φεβρουαρίου 2018».»
                                             
                                          
                              
                  
                        3.
                     
                     
                        Στο σημείο 31βγ [κανονισμός (ΕΚ) αριθ.1924/2012 του Ευρωπαϊκού Κοινοβουλίου και του Συμβουλίου] και στο σημείο 31ζ [κανονισμός (ΕΚ) αριθ. 1093/2010 του Ευρωπαϊκού Κοινοβουλίου και του Συμβουλίου] προστίθεται η ακόλουθη περίπτωση:
                        
                                    «—
                                 
                                 
                                    
                                       32014 L 0059: Οδηγία 2014/59/ΕΕ του Ευρωπαϊκού Κοινοβουλίου και του Συμβουλίου της 15ης Μαΐου 2014 (ΕΕ L 173 της 12.6.2014, σ. 190).»
                                 
                              
                  
         
            Άρθρο 2
            Στο σημείο 4 (οδηγία 2002/47/ΕΚ του Ευρωπαϊκού Κοινοβουλίου και του Συμβουλίου) του παραρτήματος XII της συμφωνίας για τον ΕΟΧ προστίθεται η ακόλουθη περίπτωση:
            
                        «—
                     
                     
                        
                           32014 L 0059: Οδηγία 2014/59/ΕΕ του Ευρωπαϊκού Κοινοβουλίου και του Συμβουλίου της 15ης Μαΐου 2014 (ΕΕ L 173 της 12.6.2014, σ. 190).»
                     
                  
         
            Άρθρο 3
            Το παράρτημα ΧΧΙΙ της συμφωνίας για τον ΕΟΧ τροποποιείται ως εξής:
            
                        1.
                     
                     
                        Η ακόλουθη περίπτωση προστίθεται στα σημεία 2 (οδηγία 2012/30/ΕΕ του Ευρωπαϊκού Κοινοβουλίου και του Συμβουλίου), 3 (οδηγία 2011/35/ΕΕ του Ευρωπαϊκού Κοινοβουλίου και του Συμβουλίου), 5 (οδηγία 82/891/ΕΟΚ του Συμβουλίου) και 10ε (οδηγία 2005/56/ΕΚ του Ευρωπαϊκού Κοινοβουλίου και του Συμβουλίου):
                        
                                    «—
                                 
                                 
                                    
                                       32014 L 0059: Οδηγία 2014/59/ΕΕ του Ευρωπαϊκού Κοινοβουλίου και του Συμβουλίου της 15ης Μαΐου 2014 (ΕΕ L 173 της 12.6.2014, σ. 190).»
                                 
                              
                  
                        2.
                     
                     
                        Στα σημεία 10δ (οδηγία 2004/25/ΕΚ του Ευρωπαϊκού Κοινοβουλίου και του Συμβουλίου) και 10ζ (οδηγία 2007/36/ΕΚ του Ευρωπαϊκού Κοινοβουλίου και του Συμβουλίου) προστίθενται τα εξής:
                        «, όπως τροποποιήθηκε με:
                        
                                    —
                                 
                                 
                                    
                                       32014 L 0059: Οδηγία 2014/59/ΕΕ του Ευρωπαϊκού Κοινοβουλίου και του Συμβουλίου της 15ης Μαΐου 2014 (ΕΕ L 173 της 12.6.2014, σ. 190).»
                                 
                              
                  
         
            Άρθρο 4
            Τα κείμενα της οδηγίας 2014/59/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ενωσης, είναι αυθεντικά.
         
         
            Άρθρο 5
            Η παρούσα απόφαση αρχίζει να ισχύει στις 10 Φεβρουαρίου 2018, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1), ή την ημερομηνία έναρξης ισχύος της απόφασης της Μεικτής Επιτροπής του ΕΟΧ για την ενσωμάτωση του κανονισμού (ΕΕ) αριθ. 575/2013 και της οδηγίας 2013/36/ΕΕ στη συμφωνία για τον ΕΟΧ, ανάλογα με το ποια ημερομηνία είναι μεταγενέστερη.
         
         
            Άρθρο 6
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ενωσης.
         
         
            Βρυξέλλες, 9 Φεβρουαρίου 2018.
            
               
                  Για τη Μεικτή Επιτροπή του ΕΟΧ
               
               
                  Ο Πρόεδρος
               
               Claude MAERTEN
            
         
         
            (1)  ΕΕ L 173 της 12.6.2014, σ. 190.
         
            (*1)  Εχουν αναφερθεί συνταγματικές απαιτήσεις.